Blitse dodelik in DubaiDie Blitsbokke is op hul aanvallende beste in Dubai. Foto: Twitter. Die Blitsbokke het hul Dubai-veldtog op ’n wennoot begin toe hulle eers met Ierland (28 – 7) en nou met Japan (52 – 12) klaargespeel het. Muller du Plessis het die Suid-Afrikaners se driedrukrekening teen Japan geopen nadat ’n briljante Shakes Soyizwapi die bal op die grond gewen het. Teen rustyd het die Blitsbokke reeds met 26 – 7 voorgeloop en hulle het hoegenaamd nie die voet van die versnelpedaal in die tweede helfte gehaal nie. Dit het vir Zain Davids net agt sekondes geneem om weer ’n drie te druk en hulle het uiteindelik die wedstryd op ’n drafstap met 52 – 12 geneem. Die Blitsbokke speel om 14:40 teen Groot-Brittanje in hul laaste groepwedstryd en die aksie sal regstreeks op SuperSport uitgesaai word. Blitsbok-drieë: Muller du Plessis, Shakes Soyizwapi (2), Selvyn Davids (2), Zain Davids, Christie Grobbelaar en Shaun Williams. Blitsbok-groep: Christie Grobbelaar, Ryan Oosthuizen, Impi Visser, Zain Davids, Tiaan Pretorius, JC Pretorius, Branco du Preez, Selvyn Davids, Shaun Williams, Ronald Brown, Siviwe Soyizwapi, Muller du Plessis en Shilton van Wyk. The @Blitzboks are up and running in Dubai – and then some A massive tackle is swiftly followed by a ruthless attack as Selvyn Davids opens South Africa's account against Ireland@DHLRugby | #ImpactMoment pic.twitter.com/NIvifK9tkP — World Rugby Sevens (@WorldRugby7s) November 26, 2021